2. ลักษณะการประกอบธุรกิจ

2.1 ความเป็นมา

นับจากจุดเริ่มต้นบริษัท เอสวีโอเอ จำกัด ( มหาชน ) ก่อตั้งขึ้นเมื่อปี พ.ศ. 2525
เพื่อดำเนินธุรกิจด้านคอมพิวเตอร์ และพัฒนาระบบเทคโนโลยีสารสนเทศ
เรามีความภาคภูมิใจที่เป็นส่วนหนึ่งในการสนองตอบนโยบายของรัฐบาลให้ประชาชนได้ใช้เทคโนโลยีสารสนเทศอย่างเต็มขีดความสามารถที่เอื้ออำนวยประโยชน์ในส่วนบุคคลและส่วนรวม
อีกทั้งยังเป็นแรงช่วยผลักดันด้วยการส่งเสริมพัฒนาธุรกิจในอุตสาหกรรมเทคโนโลยีสารสนเทศของเมืองไทยให้เจริญก้าวหน้าทัดเทียมนานาประเทศ
เพื่อไปสู่สังคมอุตสาหกรรมใหม่ (Newly Industrialized Country)
ที่สามารถแข่งขันเทียบเท่าระดับมาตรฐานสากล ที่ผ่านมา
บริษัทเป็นหนึ่งในผู้นำของการริเริ่มสร้างสรรค์
และพัฒนาระบบเทคโนโลยีสารสนเทศให้เกิดประโยชน์ต่อประชาชน ภาครัฐ และเอกชนในหลายด้าน
อาทิ การพัฒนาโปรแกรมภาษาไทย และตัวอักษรไทยใช้ในคอมพิวเตอร์ส่วนบุคคล
การนำระบบแฟรนไชส์มาพัฒนากับร้านค้าปลีกจำหน่ายคอมพิวเตอร์
และอุปกรณ์สำนักงานอัตโนมัติขึ้นเป็นครั้งแรกในประเทศไทย เป็นต้น

"SVOA" ได้มุ่งมั่นสร้างสรรค์ผลิตภัณฑ์และพัฒนาเทคโนโลยีใหม่ๆ อย่างต่อเนื่อง
ควบคู่ไปกับการให้บริการที่ดี
เพื่อความพึงพอใจสูงสุดของลูกค้าภายใต้อุดมการณ์การดำเนินธุรกิจที่ต้องการจะเป็น
"แบบอย่างบริษัทที่ดีของคนไทยที่ดำเนินธุรกิจ เพื่อสังคมไทย"
และด้วยบรรทัดฐานดังกล่าวทำให้บริษัทได้รับความไว้วางใจจากลูกค้าอย่างต่อเนื่องส่งผลให้ธุรกิจเติบโตอย่างรวดเร็วจนสามารถก้าวเป็นหนึ่งในบริษัทชั้นนำในธุรกิจการให้บริการด้านเทคโนโลยีสารสนเทศที่ครบวงจร
โดยมีเครือข่ายการให้บริการที่ครอบคลุมทุกบริการด้านคอมพิวเตอร์ อาทิ
เป็นผู้แทนจำหน่ายคอมพิวเตอร์ทั้งฮาร์ดแวร์และซอฟท์แวร์ทั้งที่นำเข้าจากต่างประเทศและมีฐานการผลิตคอมพิวเตอร์ของตนเองภายใต้ชื่อทางการค้า
"SVOA" ที่ได้รับการรับรองคุณภาพและมาตรฐานสากล ISO 9001:2000 และ ISO 14001:2004
จนได้รับความไว้วางใจจากผู้ประกอบการค้าคอมพิวเตอร์ในต่างประเทศให้ผลิตภัณฑ์ของ SVOA
เป็นสินค้าส่งออกในหลายประเทศ

สำหรับตลาดในประเทศนั้น ปัจจุบันบริษัทมีตัวแทนจำหน่ายของ SVOA
ซึ่งเป็นศูนย์กระจายสินค้าและบริการอยู่ทุกภูมิภาคนับเป็นบริษัทที่มีเครือข่ายและช่องทางจำหน่ายที่หลากหลายและครอบคลุมทั่วประเทศ
นอกจากนี้ยังมี "ไอทีคลินิก(IT Clinic) ” และ “ตัวแทนจำหน่ายที่ได้รับการแต่งตั้งจากบริษัท
(SVOA Authorized Service Center)”
ซึ่งเป็นศูนย์บริการตรวจสอบและบำรุงรักษาซ่อมแซมอุปกรณ์คอมพิวเตอร์ครบวงจรภายใต้การให้บริการตามมาตรฐานสากลพร้อมกันนี้ทางบริษัท
ได้ขยายฐานธุรกิจของ “ไอทีคลินิก” ไปสู่ "ไอทีคลินิก

คอนเนอร์" ในรูปลักษณ์ของร้านค้าปลีกขนาดใหญ่ หรือ Modern Trade
เพื่อให้สามารถรองรับการขยายตัวของธุรกิจบริการด้านคอมพิวเตอร์ที่มีแนวโน้มที่เพิ่มขึ้น

นอกจากนั้นบริษัทยังรับเป็นที่ปรึกษาและวางระบบคอมพิวเตอร์เครือข่ายขนาดใหญ่

(Mainframe) ให้กับหน่วยงานราชการและองค์กรธุรกิจ อาทิ กลุ่มธุรกิจธนาคาร
การสื่อสารและโทรคมนาคม องค์กรข้ามชาติ
และองค์กรธุรกิจขนาดใหญ่ด้วยระบบเทคโนโลยีคอมพิวเตอร์ที่ทันสมัยและการได้รับการยอมรับในมาตรฐานระดับสากล
นอกจากนี้ยังมีโครงการไอที
ซึ่งเป็นการให้บริการจัดผลิตภัณฑ์คอมพิวเตอร์และอุปกรณ์เสริมที่มีคุณภาพและราคาที่เหมาะสมตรงกับความต้องการของลูกค้าที่เป็นหน่วยงานราชการ
องค์กรเอกชน และสถาบันการศึกษาต่างๆ

SVOA GROUP ได้แบ่งโครงสร้างธุรกิจออกเป็น 7 กลุ่มหลัก ได้แก่

  1. ธุรกิจช่องทางการจำหน่าย

  2. ธุรกิจที่ปรึกษาและวางระบบคอมพิวเตอร์

  3. ธุรกิจโครงการไอที

  4. ธุรกิจบริการไอที

  5. ไอที ซูเปอร์สโตร์

  6. ธุรกิจช่องทางการจำหน่ายชิ้นส่วนอิเล็กทรอนิกส์

  7. ธุรกิจลิสซิ่ง และแฟคเตอริ่ง

SVOA มุ่งมั่นพัฒนาการให้บริการและสร้างสรรค์นวัตกรรมที่ทันสมัย
โดยเริ่มจากการวางรากฐานและขยายความรู้ด้านเทคโนโลยีสารสนเทศแก่สาธารณะผ่านเครือข่ายคอมพิวเตอร์อย่างไม่หยุดยั้ง
เพื่อให้สินค้าและบริการสามารถเข้าถึงลูกค้าทุกกลุ่มเป้าหมาย ภายใต้การบริการที่ครบวงจร

2.1.1 การเปลี่ยนแปลงและการพัฒนาการที่สำคัญในเรื่องการประกอบธุรกิจที่ผ่านมา

จากความผันผวนการเมืองภายในประเทศ และเศรษฐกิจโลกที่ถดถอย
ต้นทุนพลังงานและค่าใช้จ่ายในการขนส่งที่สูงขึ้น
ส่งผลกระทบต่ออุตสาหกรรมไอทีที่เคยมีอัตราเติบโตไม่ต่ำกว่า

10 % ลดเหลือเพียง 3-7 % การชะลอตัวดังกล่าว ทำให้ตลาดไอทีในปี 2551 นั้น
มีปัจจัยลบจากวิกฤติการเงินที่ทั่วโลกประสพปัญหาอยู่ส่งผลให้รัฐบาลที่มีการวางแผนการลงทุนด้านไอที
และโครงการเมกะโปรเจค มีการชะลอตัว และบางโครงการต้องหยุดชะงักไม่เกิดขึ้นตามแผนการที่

วางไว้ อย่างไรก็ตามบริษัท ฯ คงยังมุ่งมั่นการสร้างความน่าเชื่อถือให้สินค้าและบริการ
โดยมีการพัฒนาและเพิ่มประสิทธิภาพผลิตภัณฑ์ในเรื่องของมาตรฐานสากล
รวมถึงการเป็นบริษัทคอมพิวเตอร์แบรนด์ไทยอันดับหนึ่งที่อยู่ในใจของผู้บริโภค
พร้อมก้าวเข้าสู่เนชันแบรนด์ พร้อมกับการทำการตลาด
ภายใต้โครงการออกแบบลวดลายรูปลักษณ์ภายนอก Notebook ให้เป็นส่วนหนึ่งของการดำเนินชีวิต
ภายใต้แนวคิด Trendy Design สะท้อนความเป็นตัวของตัวเองของผู้ใช้งานที่ไม่ซ้ำใคร
รวมถึงการจัดการระบบทางด้านสิ่งแวดล้อมที่ทางบริษัทฯ
ให้ความสำคัญในเรื่องของความรับผิดชอบต่อสังคม

ส่วนการตลาดคงยังเน้นตลาดในประเทศเป็นหลัก
และยังคงเข้าไปทำตลาดพีซีและโน้ตบุ๊คในแถบทวีปเอเชีย ได้แก่ เนปาล อินโดนีเซีย และลาว

ในแง่ของบริษัทในเครือ เรื่องของการให้การบริการทางด้านระบบคอมพิวเตอร์ องค์กรต่าง ๆ
มีการปรัดลดค่าใช้จ่ายด้านไอที ในเรื่องการจัดซื้อจัดหาสินค้า
บริการและโซลูชั่นในเชิงสร้างนวัตกรรมใหม่ ๆ
มากกว่าการจัดซื้อจัดหาอุปกรณ์ใหม่ที่มีราคาประหยัดเพียงอย่างเดียว สาเหตุนี้เป็นโอกาสที่ทำให้
บริษัท ดาต้าวัน เอเชีย (ประเทศไทย ) จำกัด ที่ให้บริการในด้านการวางระบบคอมพิวเตอร์
และบริการไอทีโซลูชั่นที่ครบวงจร ไม่ว่าจะเป็นการจัดการระบบคอมพิวเตอร์ ติดตั้ง
บำรุงรักษาระบบให้แก่ลูกค้าส่วนราชการ ธนาคาร และลูกค้าทั่วไป รวมไปถึงการให้บริการ
Outsourcing ระบบ Application ต่าง ๆ ให้แก่ลูกค้ากลุ่มธนาคาร
ได้ปรับกลยุทธ์ในการทางด้านการตลาด โดยบริษัท ดาต้าวัน เอเชีย (ประเทศไทย) จำกัด
เป็นตัวแทนจำหน่ายแบบ VAD (Value Added Distributor)
เพียงรายเดียวในประเทศไทยให้กับบริษัท ซีเอ จำกัด โดยทางบริษัท ดาต้าวัน เอเชีย
(ประเทศไทย) จำกัด
ได้ดำเนินการเปิดตลาดโซลูชั่นระบบบริหารจัดการเทคโนโลยีสารสนเทศสำหรับองค์กรขนาดใหญ่ (
Enterprise IT Management : EITM ) ในฐานะตัวแทนจำหน่ายหลัก ( แวลลู แอด
ดิสทริบิวเตอร์ ) ซึ่งเป็นโมเดลธุรกิจใหม่ของ “ซีเอ” ที่มุ่งตลาดเป้าหมายเบื้องต้น ได้แก่ ธนาคาร
โทรคมนาคม โรงงานผลิต โดยทางบริษัทฯ
ได้เลือกคู่ค้าที่มีความแข็งแกร่งแต่ละตลาดเป้าหมายให้เป็น “เซกันด์เทียร์ พาร์ทเนอร์” ขณะที่ ซีเอ
ทำหน้าที่สนับสนุนทั้งดาต้าวันและพันธมิตร

สำหรับธุรกิจช่องทางการจำหน่ายชิ้นส่วนอิเล็กทรอนิกส์ ที่มีคุณภาพ ภายใต้การบริหารของบริษัท
เอซิส คอมพิวเตอร์ จำกัด มีการเพิ่มจำนวนสินค้าทางด้านอิเล็กทรอนิกส์ที่นำเข้าจากประเทศไต้หวัน
จีน เกาหลี ให้ผู้บริโภคสามารถเลือกซื้อได้หลากหลายขึ้น อาทิ Mainboard, VGA Card, CPU,
Ram, Harddisk, ODD, Flash Drive, External HDD และ Accessories เช่น กระเป๋า
คีย์บอร์ด เมาส์ รวมไปถึง Notebook และ จอ LCD โดยมีมูลค่าเพิ่มขึ้นจากปี 2550
และคาดว่าตลาดในปี 2552 ก็มีอัตราการเติบโตขึ้น แต่ทั้งนี้ต้องขึ้นอยู่กับสภาวะเศรษฐกิจอีกเช่นกัน
โดยช่องทางการกระจายสินค้าได้ขยายไปตามสาขาต่าง ๆ ของบริษัท เอสวีโอเอ จำกัด (มหาชน)
พร้อมกันนี้ทางบริษัทฯ ยังเพิ่มบริการหลังการขายโดยการเปิดศูนย์ A-Fast Service อีกด้วย

สำหรับธุรกิจการให้สินเชื่อ ซึ่งดำเนินงานภายใต้บริษัท ลีซ อิท จำกัด ให้ความสำคัญกับบริการลิสซิ่ง
( Leasing) และบริการเช่าซื้อ ( Hired Purchase)
โดยเน้นเอื้อประโยชน์ในการเติบโตของกลุ่มธุรกิจขององค์กร สำหรับบริการรับซื้อลูกหนี้การค้านั้น
(Factoring) คงเป็นบริการที่พยายามสร้างรายได้เข้ามาอย่างต่อเนื่องและสม่ำเสมอมากกว่า
ส่วนการเปลี่ยนแปลงที่เกิดขึ้นจากปี 2550 นั้น บริษัทฯ ได้มีการปล่อยสินเชื่อให้กับลูกค้าทั่วไป
จากเดิมที่บริษัทฯ ปล่อยสินเชื่อให้กับองค์กรเท่านั้น ไม่ว่าจะเป็นลูกจ้างข้าราชการ ลูกจ้างห้างร้าน
ซึ่งปัจจุบันบริษัทฯ มีฐานลูกค้าอยู่ถึง 1,500 รายชื่อ ซึ่งเป็นกลุ่มที่สร้างรายได้ให้กับบริษัทฯ
และในขณะเดียวกันก็เป็นกลุ่มที่มีความเสี่ยงเช่นเดียวกัน เพราะฉะนั้นในปี 2552 บริษัทฯ
จึงต้องระมัดระวังในเรื่องของการปล่อยสินเชื่อ โดยเน้นในเรื่องของคุณภาพสินเชื่อเป็นหลัก

2.1.2 การเปลี่ยนแปลง และพัฒนาการที่สำคัญในเรื่องอำนาจการควบคุมบริษัท

ในปี 2551 ไม่มีการเปลี่ยนแปลงและพัฒนาการที่สำคัญในเรื่องอำนาจควบคุมบริษัทฯโดยทั้ง
นายมินทร์ อิงค์ธเนศ และพันธมิตรธุรกิจ แอพซิลอน เวนเจอร์ พีทีอี แอลทีดี
ยังคงถือครองทั้งหุ้นบุริมสิทธิและหุ้นสามัญรวมเป็นจำนวน 389,998,190 หุ้นคิดเป็นร้อย 45.24
ของทุนชำระแล้ว (862,040,000 บาท) นอกจากนี้ทั้งนายมินทร์ อิงค์ธเนศ และ แอพซิลอน
เวนเจอร์ พีทีอี แอลทีดี ยังร่วมกันถือใบสำคัญแสดงสิทธิในการซื้อหุ้นสามัญของบริษัทฯอีกเป็นจำนวน
84,960,000 หน่วย หรือคิดเป็นร้อยละ 100
ของใบสำคัญแสดงสิทธิที่ยังไม่ได้ถูกใช้สิทธิ(ซึ่งจะหมดอายุในปี 2554) ซึ่งทั้งนายมินทร์ อิงค์ธเนศ
และ แอพซิลอน เวนเจอร์ พีทีอี แอลทีดี ยังคงครองเสียงข้างมาก และมีอำนาจควบคุมบริษัทฯอยู่

2.2 การประกอบธุรกิจ

ลักษณะการประกอบธุรกิจ

  บริษัทฯ และบริษัทในเครือดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office
  Automation) ตลอดจนให้คำปรึกษาและวางระบบคอมพิวเตอร์ครบวงจร
  โดยเป็นผู้แทนจำหน่ายคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  บริษัทฯ
  จัดสายงานเพื่อสร้างประสิทธิภาพให้องค์กรมีความคล่องตัวสูงเพื่อที่จะสามารถตอบสนองต่อความต้องการของลูกค้า
  โดยจัดแบ่งสายธุรกิจออกเป็น 5 สาย ตามความต้องการของกลุ่มลูกค้าดังนี้คือ

ธุรกิจช่องทางการจำหน่าย / IT Distribution : SVOA

ลักษณะธุรกิจ

ธุรกิจช่องทางการจัดจำหน่าย (IT Distribution : ITD) ของบริษัทเอสวีโอเอ จำกัด
(มหาชน) ดำเนินธุรกิจที่ทำการผลิตและจัดจำหน่ายคอมพิวเตอร์เอสวีโอเอ
ให้กับตัวแทนจำหน่ายทั่วประเทศ
คอมพิวเตอร์เอสวีโอเอได้รับการยอมรับอย่างมากในตลาดคอมพิวเตอร์
และได้รับการรับรองมาตรฐานทั้งจากองค์กรในประเทศและต่างประเทศ เช่น ISO 9001:2000,
ISO 14001:2004, The Federal Communications Commission (FCC)
ประเทศสหรัฐอเมริกา, Underwriters Laboratories Inc. (UL) ประเทศสหรัฐอเมริกา,
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
กระทรวงวิทยาศาสตร์และเทคโนโลยี และ สำนักงานมาตรฐานอุตสาหกรรม (สมอ)
กระทรวงอุตสาหกรรม เป็นต้น

นอกเหนือจากคอมพิวเตอร์เอสวีโอเอแล้ว บริษัทฯ
นี้ยังเป็นตัวแทนจำหน่ายอุปกรณ์เครื่องพิมพ์ต่างขนาดและต่างเทคโนโลยี เครื่องฉายภาพ สแกนเนอร์
เครื่องตัดสติ๊กเกอร์ เครื่องแกะโลหะ วัสดุสิ้นเปลืองที่ใช้กับอุปกรณ์เหล่านี้ เช่น หมึก กระดาษ
หลอดภาพ ใบมีด เป็นต้น รวมถึงซอฟท์แวร์ที่ใช้สำหรับงานออกแบบ สอนภาษาต่างประเทศ
และระบบปฏิบัติการคอมพิวเตอร์ เป็นต้น

การให้บริการด้านการบำรุงรักษาและซ่อมแซมก็เป็นอีกหนึ่งแขนงของธุรกิจที่
กลุ่มธุรกิจนี้ให้ความสำคัญ นอกเหนือจากให้บริการคอมพิวเตอร์เอสวีโอเอแล้ว
ยังได้ขยายขอบเขตของการให้บริการครอบคลุมสินค้าอื่น ๆ ทั้งที่กลุ่มธุรกิจนี้จำหน่าย
หรือเป็นเพียงผู้ให้บริการทั้งในและนอกประกัน ได้แก่

1.  บริการซ่อมสินค้าไอทีในประกัน
    โดยบริษัทฯได้รับการแต่งตั้งให้เป็นตัวแทนซ่อมและบริการสินค้าในประกันของสินค้าชั้นนำจากต่างประเทศ
    เช่น ญี่ปุ่น สหรัฐอเมริกา ไต้หวัน เป็นต้น

2.  บริการซ่อมสินค้าไอทีนอกประกันทุกยี่ห้อ ที่ยังมีอะไหล่ในตลาด

3.  บริการดูแลการใช้งานไอที และ
    การบำรุงรักษาเครื่องคอมพิวเตอร์และอุปกรณ์ต่อพ่วงระดับองค์กร เช่น สถานที่ราชการ
    สถาบันการศึกษา และ ธนาคาร เป็นต้น

ศักยภาพของธุรกิจ

นอกจากเป็นผู้ผลิตคอมพิวเตอร์เอสวีโอเอที่ได้รับการยอมรับอย่างมากในกลุ่มผู้ใช้งาน
จากส่วนประกอบคุณภาพสูง กระบวนการผลิตและการตรวจสอบคุณภาพ ที่ทำให้คอมพิวเตอร์
เอสวีโอเอได้รับการรับรองมาตรฐานคุณภาพและความปลอดภัยจากหน่วยงานทั้งในและต่างประเทศแล้ว
กลุ่มธุรกิจนี้ยังเป็นตัวแทนจำหน่ายผลิตภัณฑ์ที่เกี่ยวข้องอื่น ๆ ทั้งฮาร์ดแวร์และซอฟท์แวร์
สำหรับผู้ใช้งานทั่วไปหรือธุรกิจเฉพาะด้าน สินค้าเหล่านี้จึงเกื้อหนุนซึ่งกันและกัน
และยังทำให้ธุรกิจนี้สามารถนำเสนอทางเลือกใหม่ ๆ ที่ยึดประโยชน์ของผู้ใช้เป็นหลัก

การที่มีสินค้าที่ดีอย่างเดียวนั้นไม่เพียงพอ บริษัทฯ
ยังให้ความสำคัญกับการกระจายสินค้าให้เข้าถึงกลุ่มลูกค้ามากที่สุด
ทั้งตามประเภทของสินค้าและตามพื้นที่ทางภูมิศาสตร์ โดยปัจจุบันมีช่องทางการจำหน่าย คือ

1.  ตัวแทนจำหน่าย เป็นบริษัท หรือร้านค้าคอมพิวเตอร์ที่นำสินค้าไปจำหน่ายต่อให้กับ
    องค์กรหรือบุคคลที่มีความต้องการใช้คอมพิวเตอร์ หรืออุปกรณ์ต่อพ่วง หรือซอฟท์แวร์
    ซึ่งมีทั้งตัวแทนจำหน่ายเฉพาะด้านและทั่วไป โดยที่ตัวแทนนั้นกระจายอยู่ทั่วประเทศ

2.  Value Added Reseller ( VAR ) เป็นผู้แทนจำหน่ายที่จะเลือกสินค้าของบริษัทฯ
    ไปประกอบกับการขายสินค้าที่บริษัทอื่นเป็นตัวแทนจำหน่าย
    ทั้งนี้เพื่อสนองความต้องการของลูกค้าที่หลากหลาย ซึ่งการตกลงซื้อขายระหว่างบริษัทฯ กับ
    VAR

  แต่ละแห่งจะตกลงเป็นกรณีไป

3.  ร้านค้าปลีกขนาดใหญ่ (Modern Trade)
    เป็นอีกช่องทางหนึ่งที่ปัจจุบันได้รับการตอบรับจากทางลูกค้าเป็นอย่างดี
    และสามารถสร้างยอดขายเพิ่มขึ้นอย่างต่อเนื่อง ช่องทางนี้มีสาขาอยู่ทั่วประเทศ
    จึงทำให้สินค้าของเราถูกกระจายออกสู่กลุ่มเป้าหมายได้หลากหลายและครอบคลุมพื้นที่มากยิ่งขึ้น
    สินค้าที่จำหน่ายในช่องทางนี้คือ คอมพิวเตอร์เอสวีโอเอ และผลิตภัณฑ์เครื่องพิมพ์เอปสัน

4.  ตลาดส่งออกในต่างประเทศ บริษัท ฯ ได้รุกตลาดต่างประเทศอย่างต่อเนื่อง
    ได้มีการส่งออกสินค้าและบริการไปยังประเทศต่าง ๆ อาทิ เวียดนาม พม่า ลาว เขมร
    เนปาล อินโดนีเซีย บังคลาเทศ และศรีลังกา

การให้บริการบำรุงรักษาและซ่อมแซมเป็นอีกหนึ่งปัจจัยที่กลุ่มธุรกิจนี้ให้ความสำคัญเป็นอย่างมาก
บริษัทฯมีสำนักงานสาขาทั้งหมด 13 แห่งทั่วประเทศ
ทำหน้าที่ดูแลลูกค้าทั้งในส่วนของการจำหน่ายและการบริการบำรุงรักษาและซ่อมแซม
เพื่อเป็นหลักประกันว่าผู้ใช้สินค้าของเราจะได้รับการบริการที่รวดเร็วและสะดวกตลอดอายุการใช้งานของผลิตภัณฑ์นั้น
ๆ เรายังได้แต่งตั้งตัวแทนการให้บริการครอบคลุมพื้นที่ทั่วประเทศ โดยแบ่งออกเป็น

1.  IT CLINIC Franchise (Service & Retail Shop) เป็น Franchise
    ศูนย์ซ่อมและจำหน่ายสินค้าไอทีของบริษัทฯ
    ให้บริการซ่อมคอมพิวเตอร์และอุปกรณ์ต่อพ่วงทั้งที่อยู่ในระยะเวลาประกันและนอกระยะเวลาประกันโดยช่างผู้เชี่ยวชาญสามารถให้บริการทั้งในสถานที่และนอกสถานที่
    มีรูปแบบการตกแต่งและจัดมาตรฐานเป็นหนึ่งเดียวกันทุกสาขา
    ได้รับการสนับสนุนและควบคุมมาตรฐานโดยบริษัท เอสวีโอเอ จำกัด (มหาชน)
    ภายใต้มาตรฐาน SVOA Serve-IT นอกจากนี้ IT CLINIC
    ยังเป็นตัวแทนจำหน่ายอุปกรณ์ไอทีครบวงจรโดยตรงของบริษัทฯ อาทิ คอมพิวเตอร์ส่วนบุคคล
    โน้ตบุ๊ก มอนิเตอร์ พรินเตอร์ อะไหล่ ชุดอัพเกรด หมึกพิมพ์ต่าง ๆ รวมถึงอุปกรณ์ไร้สายต่าง
    ๆ อาทิ Bluetooth แบบต่าง ๆ , Access Point, Wireless Adapter ต่าง ๆ
    ซึ่งปัจจุบันบริษัทฯ มี IT CLINIC รวมทั้งสิ้น 15 แห่ง

2.  SVOA Authorized Service Center (SASC)
    เป็นศูนย์บริการซ่อมคอมพิวเตอร์และอุปกรณ์ต่อพ่วงแก่ลูกค้าทั้งในระยะเวลาประกันและนอกระยะเวลาประกัน,
    ให้บริการตามสัญญาบำรุงรักษาของบริษัทฯ ให้การสนับสนุนและควบคุมมาตรฐานโดยบริษัท
    เอสวีโอเอ จำกัด (มหาชน) ภายใต้มาตรฐาน SVOA Serve-IT
    ปัจจุบันมีศูนย์บริการจำนวนทั้งสิ้น 152 แห่ง

กลุ่มลูกค้า

กลุ่มลูกค้าหลักคือ บริษัทหรือร้านค้าคอมพิวเตอร์
ที่ต้องการสินค้าคุณภาพและการให้บริการหลังการขายที่ดี เพื่อนำไปจำหน่ายต่อให้กับ
ผู้ใช้งานคอมพิวเตอร์ทั่วไป จนถึงกลุ่มลูกค้าที่ดำเนินธุรกิจขนาดกลางและเล็ก หน่วยงานราชการ
รัฐวิสาหกิจ หรือกลุ่มธุรกิจเฉพาะด้าน ที่มีความต้องการสินค้าคุณภาพ
นอกจากนี้ยังรวมไปถึงคู่ค้าในต่างประเทศอีกด้วย

ระบบคุณภาพ

บริษัท เอสวีโอเอ จำกัด (มหาชน) ให้ความใส่ใจ มีความมุ่งมั่นในการผลิตสินค้าที่มีคุณภาพ
และบริการที่ดีเยี่ยมตามมาตรฐานสากล เพื่อสร้างความพอใจและความเชื่อมั่นให้แก่ลูกค้า
ทางบริษัทฯจึงได้ดำเนินการการรับรองคุณภาพ หรือ ISO : International Organization
for Standardization ให้กับหน่วยงานต่าง ๆ รวมถึงกลุ่มธุรกิจ
เพื่อเป็นการยืนยันถึงมาตรฐานความพร้อมของสินค้า และ บริการที่มีคุณภาพ ซึ่งเราได้รับมาตรฐาน
ISO 2 หมวดใหญ่ ประกอบด้วย

1.  ISO 9001:2000 เป็นมาตรฐานที่แสดงถึงสินค้า และบริการที่มีคุณภาพตามหลักสากล
    ในส่วนของการผลิตคอมพิวเตอร์ส่วนบุคคล การดำเนินงานด้านการขาย การให้บริการ
    รวมถึงระบบการขายและศูนย์บริการทั่วประเทศ

-   Certificate No. TH02/10083QM Date : 30 March 2006 ผ่านการตรวจรับรองโดย
    SGS Certificate ที่ได้รับการรับรองคือ UKAS

-   Certificate No. NQ557/02 Date : 30 March 2006 ผ่านการตรวจรับรองโดย SGS
    Certificate ที่ได้รับการรับรองคือ NAC

2.  ISO 14001: 2004 เป็นมาตรฐานที่แสดงถึงระบบการจัดการทางด้านสิ่งแวดล้อม
    สำหรับการประกอบและผลิตคอมพิวเตอร์

-   Certificate No. NE123/05 Date: 2 August 2005 ผ่านการตรวจรับรองโดย SGS
    Certificate ที่ได้รับการรับรองคือ NAC

-   DataOne Asia (Thailand) Company Limited

มืออาชีพในการวางระบบคอมพิวเตอร์ และบริการไอทีโซลูชั่นที่ครบวงจร

บริษัท ดาต้าวัน เอเชีย (ประเทศไทย) จำกัด เป็นบริษัทที่ดำเนินการธุรกิจเกี่ยวกับ
Information Technology ให้กับกลุ่มลูกค้าธนาคาร โทรคมนาคม หน่วยงานราชการ
และลูกค้าทั่วไป โดยแบ่งออกเป็น 3 ธุรกิจหลัก ดังนี้

1.  ธุรกิจที่ปรึกษา และวางระบบคอมพิวเตอร์ ( SI )

ให้บริการด้านให้คำปรึกษา และวางระบบคอมพิวเตอร์ครบวงจรอันประกอบไปด้วย การติดตั้ง
Hardware, Software, Implement ระบบ และให้บริการบำรุงรักษาระบบหลังการ
Implement เสร็จเรียบร้อยแล้วแก่กลุ่มลูกค้าธนาคาร โทรคมนาคม และลูกค้าทั่วไป

2.  ธุรกิจโครงการไอที ( ITP )

ให้บริการจัดหาระบบคอมพิวเตอร์ ติดตั้งและให้บริการบำรุงรักษาระบบให้แก่ลูกค้าส่วนราชการ
ธนาคาร และลูกค้าทั่วไป

3. ธุรกิจบริการไอที ( ITS )

ให้บริการ Outsourcing ระบบ Application ต่าง ๆ ให้แก่กลุ่มลูกค้าธนาคาร เช่น การ
Outsource ระบบ ATM ให้กับธนาคารต่าง ๆ โดยใช้ศูนย์ประมวลผลข้อมูล ( Data Center )
ที่ทันสมัย ร่วมกับกระบวนการบริหารจัดการทรัพยากรด้าน IT และทีมงานที่ควบคุมการประมวลผล
พร้อมออกรายงานการใช้ระบบให้กับลูกค้าทุกเดือน

1. ธุรกิจที่ปรึกษาและวางระบบคอมพิวเตอร์ / Systems Integration : SI

ลักษณะธุรกิจ

บริษัทฯ ได้ดำเนินธุรกิจให้คำปรึกษา และบริการวางระบบคอมพิวเตอร์แบบครบวงจร
เพื่ออำนวยความสะดวกแก่ธนาคาร หน่วยงานธุรกิจต่างๆ ร่วมไปถึงหน่วยงานราชการ
ด้วยเทคโนโลยีคอมพิวเตอร์ล่าสุด

ศักยภาพของธุรกิจ

เป็นผู้ให้บริการออกแบบและวางระบบด้านเทคโนโลยีสารสนเทศอย่างครบวงจร ( IT Total
Solution Provider ) ซึ่งประกอบไปด้วย Hardware, Software, Software
Installation, Software Implementation และ Software Customization
รวมทั้งการให้บริการการบำรุงรักษาระบบหลังการ Implementation แล้วเสร็จ
โดยทีมงานผู้เชี่ยวชาญมากกว่า 20 ปี ร่วมกับเทคโนโลยีจากพันธมิตรธุรกิจระดับชั้นนำของโลก
เราได้แบ่งกลุ่มผลิตภัณฑ์เพื่อการให้บริการดังนี้

กลุ่มผลิตภัณฑ์

1.  ผลิตภัณฑ์สำหรับสถาบันการเงินและธนาคาร (Banking Products) ประกอบด้วย

    -   ATM Solutions ผลิตภัณฑ์และบริการเกี่ยวกับระบบงานจัดการตู้ ATM
        ให้กับธนาคารอย่างครบวงจร ซึ่ง Solutions
        ที่นำเสนอจะประกอบด้วยผลิตภัณฑ์หลักของ ACI คือ BASE24, Golden Gate, Versa
        Test ส่วน Hardware ได้แก่ Tandem หรือ HP Non-Stop นอกจากนี้ยังมี
        Application ชื่อ ATM Monitoring Systems(AMS) ที่พัฒนาขึ้นโดยทีมงาน
        ซึ่งมีความเชี่ยวชาญและประสบการณ์ที่ยาวนานในบริษัท เอสวีโอเอ จำกัด ( มหาชน )
        และต่อมาได้เข้ามาดำเนินการในนามของ บริษัท ดาต้าวัน เอเชีย (ประเทศไทย)
        จำกัด

    -   Banking Applications ผลิตภัณฑ์และบริการเกี่ยวกับระบบต่างๆ ที่ใช้ภายในธนาคาร
        หรือระหว่างธนาคาร อย่างเช่น Payment Solutions, Fraud Detection
        System, Core Banking System, Anti Money Laundering เป็นต้น

    -   Oracle Application ผลิตภัณฑ์และบริการเกี่ยวกับระบบ ERP(Enterprise
        Resource Planning) โดยเน้นทางด้าน Financial & Distribution
        และระบบการบริหารข้อมูลเพื่อการตัดสินใจ สำหรับงานธนาคารที่เรียกว่า OFSA

2.  Manufacturing & Insurance Products (Mfg. & Ins.)

    -   Manufacturing Solutions
        ผลิตภัณฑ์และบริการเกี่ยวกับระบบงานหลักขององค์กรเอกชน
        หรืออุตสาหกรรมขนาดกลางโดยเน้นที่ ERP for Manufacturing

    -   Insurance Solutions
        ผลิตภัณฑ์และบริการเกี่ยวกับระบบงานหลักสำหรับงานการประกันภัย

3.  Enterprise Products ผลิตภัณฑ์และบริการเกี่ยวกับระบบ Hardware สำหรับองค์กรทั่วไป
    แบ่งเป็น

    -   Server & Storage ผลิตภัณฑ์หลักคือ Hitachi Storage, Sun / Fujitsu
        Servers พร้อมทีมงานผู้ชำนาญในการให้บริการติดตั้งและดูแลเกี่ยวกับ Server &
        Storage

    -   Infrastructure ผลิตภัณฑ์และบริการเกี่ยวกับระบบการจัดการ IT Resources (
        IT Resources Management System ) แก่องค์กรขนาดใหญ่ ซึ่งผลิตภัณฑ์หลักคือ CA
        (Computer Associate)

4.  Distribution Products เป็นทีมที่ขายผลิตภัณฑ์ ผ่านทางพันธมิตรธุรกิจ
    (Partners/Dealers) พร้อมสามารถเสนองานบริการ เป็นมูลค่าเพิ่มร่วมไปกับคู่ค้า
    แบ่งเป็น 2 ทีมคือ

    -   Network Security มีหน้าที่นำเสนอระบบเครือข่ายต่างๆ
        ไม่ว่าจะเป็นการขายผลิตภัณฑ์ในระบบเครือข่ายการบริการและการติดตั้งระบบ
        ผลิตภัณฑ์หลักคือ Juniper Network

    -   Oracle Technology มีหน้าที่ดูแลรับผิดชอบเกี่ยวกับการขาย Oracle Technology
        อันได้แก่ Database & Tools ต่างๆ ที่ใช้ในการพัฒนาระบบงานคอมพิวเตอร์ทั่วไป

กลุ่มเป้าหมาย

ประกอบด้วย สถาบันการเงิน ธุรกิจโทรคมนาคม กลุ่มอุตสาหกรรม หน่วยงานราชการ และธุรกิจประกันภัย

2. ธุรกิจโครงการไอที / IT Project : ITP

ลักษณะธุรกิจ

สายงานกลุ่มธุรกิจโครงการไอทีมีวัตถุประสงค์ในการดำเนินธุรกิจด้านการจัดหาผลิตภัณฑ์ระบบคอมพิวเตอร์และอุปกรณ์เทคโนโลยีสารสนเทศ
(ไอที) ที่มีคุณภาพและราคาเหมาะสมตรงตามความต้องการ
เพื่อเสนอให้แก่หน่วยงานราชการและองค์กรเอกชน โดยนำเสนอขายเป็นโครงการระบบเบ็ดเสร็จ
พร้อมทั้งทำการติดตั้งและบริการหลังการขายตลอดระยะเวลาการใช้งานตามสัญญา
เพื่อเป็นหลักประกันให้ลูกค้าได้เกิดความมั่นใจในการใช้งานระบบคอมพิวเตอร์ได้อย่างมีประสิทธิภาพ
ทั้งนี้ก่อให้เกิดความสำเร็จในการดำเนินโครงการอย่างต่อเนื่องระหว่างบริษัทและหน่วยงานนั้นๆ
ต่อไป

ศักยภาพของธุรกิจ

ด้วยความได้เปรียบของทรัพยากรบุคคลที่เปี่ยมไปด้วยประสบการณ์และความเชี่ยวชาญทางด้านเทคโนโลยีสารสนเทศ
ทำให้กลุ่มธุรกิจฯ มีความสามารถในการตอบสนองความต้องการของลูกค้า
ด้วยการติดตามดูแลงานของลูกค้าอย่างใกล้ชิด
การนำเสนอสินค้าและบริการที่ตอบสนองความต้องการได้อย่างสมบูรณ์แบบ
พร้อมทั้งรักษาและกระชับความสัมพันธ์ ตลอดจนความน่าเชื่อถือที่สั่งสมกับลูกค้า
เป็นสิ่งที่เรามีความมุ่งมั่นและสร้างผลสำเร็จทางธุรกิจในระยะยาว

กลุ่มเป้าหมาย

กลุ่มเป้าหมายหลักของกลุ่มธุรกิจโครงการไอทีประกอบด้วย หน่วยงานราชการ หน่วยงานรัฐวิสาหกิจ
สถาบันการศึกษา และองค์กรเอกชนต่างๆ

3. ธุรกิจบริการไอที / IT Services : ITS

ลักษณะธุรกิจ

ธุรกิจบริการไอทีเป็นหน่วยงานที่จัดตั้งขึ้นเมื่อปี 2548 เพื่อให้บริการจัดหา
วางระบบคอมพิวเตอร์แบบครบวงจร รวมทั้ง Operate ระบบคอมพิวเตอร์ดังกล่าว
ให้กับลูกค้าหน่วยงานราชการและเอกชนต่าง ๆ ในรูปแบบของการ Outsource

ศักยภาพของธุรกิจ

ด้วยความสามารถของบุคลากรที่มีประสบการณ์ความเชี่ยวชาญและความร่วมมือจากพันธมิตรทางการค้าซึ่งประกอบด้วยเจ้าของผลิตภัณฑ์
ศูนย์ประมวลผลข้อมูล (Data Center) และเครื่องมือบริหารจัดการด้านเทคโนโลยีสารสนเทศ
(Information Technology Management)
จึงทำให้บริษัทมีศักยภาพสามารถให้บริการวางระบบคอมพิวเตอร์แบบครบวงจรให้กับโครงการขนาดใหญ่ที่มีระยะเวลามากกว่า
1 ปี (Long term turn key over a year project) พร้อมกับให้บริการ Outsource
แบบครบวงจรประกอบไปด้วย Application Outsourcing, Full IT outsourcing เป็นต้น
ซึ่งในส่วนของ Data Center สามารถให้บริการดังต่อไปนี้

-   การบริการรับฝากเซิร์ฟเวอร์

-   การบริการให้เช่าเซิร์ฟเวอร์

-   การบริการบริหารเซิร์ฟเวอร์

-   การบริการรับฝากเซิร์ฟเวอร์ในห้องส่วนตัว

-   การบริการดูแลระบบอีเมล์

-   การบริการด้านการจัดระบบสำรอง และประมวลผลกรณีเกิดเหตุฉุกเฉิน

กลุ่มเป้าหมาย

-   สถาบันการเงินและธนาคารต่างๆ
    โดยเฉพาะอย่างยิ่งธนาคารที่เพิ่งจัดตั้งขึ้นใหม่โดยได้รับการอนุมัติแต่งตั้งจากธนาคารแห่งประเทศไทยให้มีหน้าที่ดำเนินธุรกิจทางด้านการธนาคารสำหรับงานทางด้าน
    Application Outsourcing เช่น ระบบงาน Core Banking, ระบบ ATM, ระบบ
    Credit Card, Internet Banking เป็นต้น

-   โรงงานอุตสาหกรรม ให้บริการทางด้าน Application Outsourcing และ Web
    Service

-   บริษัทข้ามชาติ (Multi-National Company) โดยให้บริการทางด้าน Web Service

-   หน่วยงานราชการ บริการส่วนใหญ่จะเป็นบริการทางด้าน Outsourcing และการให้
    คำปรึกษา (Consulting Services)

-   

ช่องทางการจำหน่ายชิ้นส่วนอิเล็กทรอนิกส์ / Components Distribution : ASYS

ลักษณะธุรกิจ

บริษัท เอซิส คอมพิวเตอร์ จำกัด ในสายงานกลุ่มธุรกิจช่องทางการจำหน่ายชิ้นส่วนอิเล็กทรอนิกส์
ได้ให้บริการจัดจำหน่ายชิ้นส่วนอิเล็กทรอนิกส์ที่ใช้งานในอุตสาหกรรมเทคโนโลยีสารสนเทศ
และนำเข้าสินค้าจากผู้ผลิตชั้นนำในต่างประเทศได้แก่ ประเทศ จีน ไต้หวัน
รวมไปถึงแหล่งผลิตจากประเทศต่างๆ ทั่วโลก ด้วยการคัดเลือกและสรรหาสินค้าที่มีคุณภาพ ทันสมัย
ราคาที่เหมาะสม และมีความมุ่งมั่นในการให้บริการด้านการขายการตลาดระดับมืออาชีพ
เพื่อตอบสนองความต้องการที่แท้จริงของผู้ใช้งานทั้งส่วนบุคคล องค์กรธุรกิจ
และผู้ผลิตส่วนประกอบในอุตสาหกรรมเทคโนโลยีอิเล็กทรอนิกส์อย่างเต็มความสามารถ

SVOA ได้เพิ่มการลงทุนสัดส่วน 100% ในบริษัท เอซิส คอมพิวเตอร์ จำกัด เมื่อวันที่ 5 มกราคม
2549 เพื่อให้เกิดความคล่องตัวในการบริหารการจัดการและสามารถกำหนดทิศทางการดำเนินธุรกิจ
ตอบสนองความต้องการของผู้ร่วมทุน ลูกค้า และผู้ประกอบการได้อย่างมีประสิทธิภาพ

ศักยภาพของธุรกิจ

อุตสาหกรรมเทคโนโลยีสารสนเทศในประเทศไทยได้เติบโตอย่างต่อเนื่อง
ดังนั้นความต้องการด้านอุปกรณ์และส่วนประกอบสำหรับอุตสาหกรรมนี้จึงเพิ่มขึ้นเช่นกัน
ด้วยความสัมพันธ์ดังกล่าวทำให้กลุ่มธุรกิจช่องทางการจำหน่ายชิ้นส่วนอิเล็กทรอนิกส์เกิดการขยายตัวตามลำดับ
เราได้ดำเนินการนำเข้าชิ้นส่วนอิเล็กทรอนิกส์จากต่างประเทศส่งตรงไปสู่ลูกค้าที่มีความต้องการการจัดส่งและการบริการภายในประเทศพร้อมกับจำหน่ายผลิตภัณฑ์ที่มีคุณภาพและการบริการที่ดีเยี่ยมให้แก่ลูกค้า

กลุ่มเป้าหมาย

กลุ่มเป้าหมายหลักของชิ้นส่วนอิเล็กทรอนิกส์ คือ
กลุ่มบริษัทผู้ประกอบคอมพิวเตอร์เพื่อจัดจำหน่ายร้านค้าส่ง ร้านค้าปลีกย่อย
และผู้ใช้งานคอมพิวเตอร์โดยทั่วไปที่ประกอบเครื่องคอมพิวเตอร์ด้วยตนเอง

-   ธุรกิจลิสซิ่ง และ แฟคตอริ่ง / Factoring & Leasing : Lease IT

ลักษณะธุรกิจ

การประกอบธุรกิจในสายงานนี้ บริษัทฯ ได้ดำเนินงานโดย บริษัท ลีซ อิท จำกัด
ซึ่งเป็นบริษัทใหม่ในกลุ่มบริษัท เอสวีโอเอ จำกัด (มหาชน) ซึ่งจัดตั้งด้วยทุนจดทะเบียน 200
ล้านบาท ชำระแล้ว 100 ล้านบาท เมื่อวันที่ 25 สิงหาคม 2549
เพื่อประกอบธุรกิจสนับสนุนการค้าของกลุ่มบริษัทเอสวีโอเอ โดยบริษัทฯ
จะให้บริการสินเชื่อการเช่าระยะยาวแบบลิสซิ่งแก่ผู้จัดจำหน่ายคอมพิวเตอร์ของเอสวีโอเอ
(Authorized Dealer) ของกลุ่มธุรกิจ IT Distribution Channel Strategic
Business Unit (ITDSBU) และให้บริการเช่าซื้อ (Hire Purchase)
แก่กลุ่มนิสิตนักศึกษาที่ต้องการขอผ่อนชำระเพื่อซื้อคอมพิวเตอร์ของกลุ่มธุรกิจ IT Project
Strategic Business Unit (ITPSBU) และแฟคตอริ่ง คือการรับซื้อหนี้การค้าของกลุ่มบริษัท
เอสวีโอเอ เป็นหลัก และบริษัทขนาดใหญ่ที่ผ่านการพิจารณาความน่าเชื่อถือจากฝ่ายอนุมัติ

ศักยภาพของธุรกิจ

ด้วยโอกาสที่ธุรกิจทั้งแฟคตอริ่งและลิสซิ่งมีอัตราการเติบโตสูงในช่วง 5 ปีที่ผ่านมา
การที่บริษัทฯซึ่งเป็นผู้ค้ารายใหญ่ในตลาดคอมพิวเตอร์อยู่แล้ว การเข้าสู่ธุรกิจทั้งแฟคตอริ่ง
ลิสซิ่งและการเช่าซื้อ
จะเป็นการใช้จุดแข็งและฐานการเงินของบริษัทฯในการเพิ่มศักยภาพในการแข่งขันกับคู่แข่งภายใต้ความเสี่ยงที่บริษัทฯ
สามารถบริหารและจัดการได้

สำหรับธุรกิจแฟคตอริ่งนั้น
ถึงแม้จะมีข้อได้เปรียบมากกว่าสินเชื่อธุรกิจประเภทอื่นที่ไม่ต้องใช้หลักประกันในการขอสินเชื่อ
แต่จากการที่มีรูปแบบใหม่ ๆ ของการให้สินเชื่อที่เอื้อต่อผู้กู้มากขึ้น
รวมถึงการมีช่องทางในการระดมทุนมากขึ้น
ธุรกิจแฟคตอริ่งเองจึงต้องแข่งขันกับสินค้าอื่นที่ใกล้เคียงกัน เช่น
การให้สินเชื่อประเภทอื่นในรูปตั๋วสัญญาใช้เงินระยะสั้น (Short-term Promissory Note)
ในด้านการแข่งขันถึงแม้กลุ่มสถาบันการเงินมีข้อได้เปรียบคู่แข่งขันในด้านการมีต้นทุนที่ต่ำกว่า
แต่ก็มีข้อเสียเปรียบจากการที่เป็นองค์กรที่มีขนาดใหญ่ทำให้ความรวดเร็วในการให้บริการจะมีน้อยกว่าองค์กรขนาดเล็กที่มีความคล่องตัวมากกว่า

ในขณะที่ธุรกิจลิสซิ่งมีอัตราการเติบโตสูงมากจากการที่ภาครัฐบาลเอื้อประโยชน์ทางด้านภาษีแก่ผู้เช่า
แต่ก็จะพบว่าสินทรัพย์ที่มีการทำลิสซิ่งส่วนมากจะเป็นสินทรัพย์ประเภทรถยนต์
ในขณะที่คอมพิวเตอร์ส่วนบุคคล
ส่วนมากมักจะไม่นิยมทำลิสซิ่งด้วยข้อจำกัดของเทคโนโลยีที่มีการเปลี่ยนแปลงค่อนข้างเร็ว
อีกทั้งมีราคาต่อหน่วยค่อนข้างต่ำและยังสามารถเคลื่อนย้ายได้ง่าย
นอกจากนี้สถาบันการเงินส่วนมากมักไม่ประสงค์ให้สินเชื่อลิสซิ่งหรือเช่าซื้อผ่อนชำระแก่ภาคการศึกษา
ทำให้ผู้ที่ต้องการสินเชื่อดังกล่าวหันไปใช้บริการของนอกภาคสถาบันการเงินและต้องเสียดอกเบี้ยและค่าธรรมเนียมในอัตราที่สูงมาก

กลุ่มลูกค้า

บริการแฟคตอริ่ง บริษัท ลีซ อิท เป็นผู้ให้บริการเงินทุนหมุนเวียนระยะสั้น
โดยการรับซื้อลูกหนี้จากการรับโอนสิทธิเรียกร้องในการรับเงินโดยเน้นกลุ่มลูกค้าที่เป็นผู้จัดจำหน่าย
(Suppliers) ให้แก่ กลุ่มบริษัท เอสวีโอเอ และบริษัทขนาดใหญ่ที่ได้รับพิจารณาความน่าเชื่อถือ

บริการลิสซิ่ง และเช่าซื้อ จะเป็นการให้สินเชื่อในรูปแบบของการเช่าระยะเวลาไม่เกิน 3 ปี
ทั้งการเช่าแบบลิสซิ่ง (Long-Term Lease) และการเช่าซื้อผ่อนชำระ (Hire Purchase) แก่

-   Dealers Financing เน้นไปที่กลุ่มลูกค้าตัวแทนจำหน่ายทั่วปะเทศของบริษัท เอสวีโอเอ
    จำกัด (มหาชน) และลูกค้าทั้งภาครัฐและเอกชนของบริษัทกลุ่มบริษัท เอสวีโอเอ

-   Retail Hire Purchase
    เน้นไปที่กลุ่มลูกค้าที่เป็นบุคลากรทางการศึกษาของสถาบันการศึกษาซึ่งเป็นลูกค้าของกลุ่มบริษัทเอสวีโอเอ
    และกลุ่มผู้ใช้สินค้าที่จัดจำหน่ายโดย บริษัท เอสวีโอเอ จำกัด (มหาชน) และบริษัทในเครือ

    -   ไอที ซูเปอร์สโตร์ : ไอที ซิตี้ / Retail IT Superstore Chain : IT City

ลักษณะธุรกิจ

การประกอบธุรกิจในสายงานนี้ ดำเนินการโดยบริษัท ไอที ซิตี้ จำกัด (มหาชน) หรือ "IT CITY"
เป็นหน่วยงานที่ส่งเสริมกลยุทธ์ทางธุรกิจ (Strategic Business Unit)
เกิดจากการร่วมทุนระหว่างบริษัท เอสวีโอเอ จำกัด (มหาชน) และกลุ่มบริษัทในเครือสหกรุ๊ป
รวมถึงพนักงานและคู่ค้าของบริษัทฯ(ปัจจุบัน ณ วันที่ 31 ธันวาคม 2551 บริษัทฯ
ถือหุ้นในสัดส่วนร้อยละ 33.30 ของทุนที่ชำระแล้ว )

ธุรกิจหลักของบริษัทฯ ก็คือ ธุรกิจค้าปลีก (Superstore) โดยจัดจำหน่ายเครื่องคอมพิวเตอร์
อุปกรณ์ต่อพ่วง รวมถึงสินค้าที่เกี่ยวข้องทางด้านไอทีแบบครบวงจร มีชื่อทางการค้าว่า "ไอที ซิตี้"
เป็นร้านค้าปลีกในรูปลักษณ์ของไอที ซูเปอร์สโตร์ ภายใต้สโลแกนว่า "เมืองเทคโนโลยีครบวงจร"
(The IT Superstore) มีสินค้าหลากหลายมากกว่า 8,000 รายการ
ไม่เพียงแต่การดำเนินธุรกิจในลักษณะของร้านค้าปลีกแล้ว ในขณะเดียวกันบริษัทฯ
ได้ให้บริการในลักษณะของร้านค้าขายส่ง (Wholesale)
ให้แก่ลูกค้าที่เป็นร้านค้าปลีกรายย่อยทั้งในเขตกรุงเทพฯและต่างจังหวัด
โดยปัจจุบันบริษัทมีลักษณะการประกอบธุรกิจดังนี้

1.  ศูนย์กลางการค้าขายปลีกจำหน่ายสินค้าประเภทคอมพิวเตอร์และอุปกรณ์ต่อพ่วง
    รวมถึงสินค้าที่เกี่ยวข้องทางด้านไอทีแบบครบวงจร (One Stop Shopping For IT
    Products) โดยจัดจำหน่ายเครื่องคอมพิวเตอร์ และอุปกรณ์ต่อพ่วงยี่ห้อชั้นนำ
    รวมไปถึงอุปกรณ์ต่อพ่วงกับคอมพิวเตอร์ที่เป็นสินค้าสำคัญ ได้แก่ เครื่องพิมพ์เอกสาร
    สแกนเนอร์ กล้องดิจิตอล เป็นต้น ซึ่งประเภทของสินค้าหลักสามารถแบ่งได้เป็น 4 กลุ่มด้วยกัน
    คือ

    -   กลุ่มคอมพิวเตอร์ (Computer Hardware) ประกอบด้วยคอมพิวเตอร์ตั้งโต๊ะ
        (Desktop) โน้ตบุ๊ก (Notebook) จอคอมพิวเตอร์ LCD (LCD Monitor) เป็นต้น
        โดยบริษัทมีสินค้าหลากหลายยี่ห้อ อาทิ SVOA, Acer, Compaq, HP, NEC, Sony,
        Toshiba, Samsung, BENQ, LG, Sharp เป็นต้น

    -   อุปกรณ์ต่อพ่วง (Peripherals) ประกอบด้วย Printer, Scanner, Personal
        Digital Assistant (PDA) อาทิ เช่น Palm และPocket PC, กล้องดิจิตอล,
        ลำโพง, CD-Writers, CD- ROM Drive, Hard Disk, Modem เป็นต้น

    -   กลุ่มอุปกรณ์เสริม (Accessories) ประกอบด้วย อินเทอร์เน็ตแพ็คเกจ เม้าส์ แผ่น
        CD-ROM แผ่น CDR แผ่น CD-RW ซอฟท์แวร์ หมึกพิมพ์ แผ่นกรองแสง ปลั๊กไฟ ดิสท์เก็ต
        กระดาษ เครื่องสำรองไฟ ลำโพง CD-Writer CD-ROM Drive อุปกรณ์ Network
        เป็นต้น

    -   กลุ่มสินค้าอื่นๆ (Others) ประกอบด้วยโต๊ะคอมพิวเตอร์ เครื่องส่งเอกสาร โทรศัพท์
        เครื่องตัดสติ๊กเกอร์ เครื่องสำรองไฟ เครื่องพิมพ์ฉลาก กล้องวิดีโอ VDO Projector
        เป็นต้น

  2. ศูนย์ซ่อมบำรุงดูแลรักษาอุปกรณ์คอมพิวเตอร์
  จำหน่ายอะไหล่แท้จากผู้ผลิตให้บริการโดยช่างผู้ชำนาญ

ศักยภาพของธุรกิจ

ไอที ซิตี้ เป็นหนึ่งในผู้นำธุรกิจค้าปลีกสินค้าประเภทไอทีรายใหญ่ มีผลกำไรที่เติบโตอย่างต่อเนื่อง
ในปี 2551 มีจำนวนสาขาทั้งสิ้น 35 สาขาทั่วประเทศ
การขยายตัวอย่างต่อเนื่องทำให้บริษัทสร้างความได้เปรียบในเชิงสัดส่วนทางเศรษฐศาสตร์
(Economy of Scale) ทำให้สัดส่วนต้นทุนของการดำเนินงานลดลง
และส่งผลให้มียอดขายที่เพิ่มขึ้น
อีกทั้งยังสามารถครองอันดับการเป็นผู้จัดจำหน่ายที่มีมูลค่าสินค้าสูงสุดในวงการค้าปลีกไอที
ด้วยวิธีการซื้อสินค้าจากบริษัทและผู้จัดจำหน่ายโดยตรง
ส่งผลให้บริษัทได้รับส่วนลดในการซื้อสินค้าที่มากกว่า
จึงเป็นแรงผลักดันให้บริษัทมีความสามารถในการทำกำไรสูงขึ้น
นอกจากนี้บริษัทมีความมุ่งมั่นอย่างต่อเนื่องในการนำเสนอสินค้าและบริการให้มีความหลากหลายภายใต้แนวคิด
"One Stop Shopping" and "Everyday Exhibition"

กลุ่มเป้าหมาย

การประกอบธุรกิจการค้าปลีกในรูปแบบของซุปเปอร์สโตร์
มีนโยบายการดำเนินธุรกิจที่มุ่งเน้นการขายตรงให้กับผู้ใช้สินค้ารายย่อย (Individual User)
ซึ่งประกอบด้วยลูกค้ากลุ่มครอบครัว นักเรียน นักศึกษา และธุรกิจขนาดย่อม (SME) เป็นหลัก
เป็นการรองรับธุรกิจในอีกด้านที่แตกต่างจากลักษณะการประกอบธุรกิจของเอสวีโอเอ
ได้มุ่งเน้นการขายสินค้าและบริการให้แก่หน่วยงานราชการ องค์กร และบริษัทเอกชนขนาดใหญ่
ซึ่งอาจจะมีกลุ่มลูกค้าเป้าหมายบางส่วนเหมือนกับ เอสวีโอเอ คือ
กลุ่มธุรกิจขนาดย่อมจนถึงขนาดกลาง (SME)

2.3 โครงสร้างรายได้

โครงสร้างรายได้ของบริษัทฯ ในระยะ 3 ปีมีดังนี้

(หน่วย:ล้านบาท)

  -------------------------------------------- ------------- ------- ----- ------- ----- ------- -----
  สายผลิตภัณฑ์/ กลุ่มธุรกิจ                           ดำเนินการโดย   2551          2550          2549    

                                                             รายได้   %     รายได้   %     รายได้   %

  ช่องทางการจัดจำหน่าย                            ITDSBU        2,501   41    2,726   46    2,755   49

  ที่ปรึกษาและวางระบบคอมพิวเตอร์                    SISBU         1,232   20    1,118   19    1,061   19

  โครงการไอที                                   ITPSBU        969     16    976     16    1,109   20

  บริการไอที                                     ITSSBU        64      1     59      1     1       -

  ส่วนแบ่งกำไรจากเงินลงทุนในบริษัทร่วมตามวิธีส่วนได้เสีย   IT CITY       56      1     54      1     60      1

  ช่องทางการจำหน่ายชิ้นส่วนอิเล็กทรอนิกส์               ASYS          1,173   19    910     15    506     9

  ลีสซิ่งและแฟคเตอริ่ง                              LEASE IT      20      -     14      -     -       -

  รายได้อื่น                                                    127     2     139     2     114     2

  รวม                                                        6,142   100   5,996   100   5,606   100

  อัตราการเติบโต                                               146     3     390     7     913     19
  -------------------------------------------- ------------- ------- ----- ------- ----- ------- -----

2.4 เป้าหมายการดำเนินธุรกิจ

อาจกล่าวได้ว่าอุตสาหกรรมสินค้าไอทีในปี 2552 ยังคงมีโอกาสในการเติบโต ดังนั้นทางบริษัทฯ
จึงมุ่งมั่นเน้นในเรื่องการสร้างความมั่นใจให้กับผู้บริโภคในตัวสินค้าที่ได้มาตรฐาน
และเทคโนโลยีที่ทันสมัย ควบคู่ไปกับราคาที่เหมาะสม
สามารถรองรับความต้องการของลูกค้าที่หลากหลาย ให้สมกับที่บริษัท เอสวีโอเอ จำกัด (มหาชน)
และบริษัทในเครือเป็นผู้นำทางการตลาดทางด้านคอมพิวเตอร์ที่ผลิตโดยคนไทย เพื่อคนไทย
และยังรวมถึงความเป็นมืออาชีพในการวางระบบคอมพิวเตอร์ และบริการไอทีโซลูชั่นที่ครบวงจร

การตลาดหลัก ๆ ของบริษัทฯ จะเป็นการทำตลาดในประเทศเป็นส่วนใหญ่
เน้นการทำกิจกรรมที่ร่วมกับผู้บริโภคเป็นหลัก อาทิกลุ่มนักเรียนนักศึกษา รวมถึงองค์กรภาครัฐ
และเอกชนในธุรกิจโครงการไอทีแบบครบวงจร

ยอดขายของตลาดคอมพิวเตอร์
รวมถึงอุปกรณ์ชิ้นส่วนอิเล็กทรอนิกส์คงเป็นไปตามสภาพการตลาดที่ผันผวนทางเศรษฐกิจ
โดยเน้นการพัฒนาและค้นหานวัตกรรมใหม่ ๆ เข้าสู่ตลาด

ด้านธุรกิจที่ให้คำปรึกษาและการวางระบบคอมพิวเตอร์ นั้น บริษัทฯ
มีเป้าหมายในการเพิ่มและปรับปรุงประสิทธิภาพภายในองค์กร
บริหารจัดการด้านต้นทุนที่ไม่สูงจนเกินไป สามารถแข่งขันกับตลาด ร่วมถึงการดูแลโครงการต่าง ๆ
ให้เป็นไปตามกำหนด ทันต่อความต้องการของลูกค้า
รักษาฐานลูกค้าที่คงอยู่และมองหาโอกาสใหม่ท่ามกลางวิกฤติ

สำหรับเรื่องภาพรวมการตลาดในธุรกิจการให้คำปรึกษานั้น ปัจจุบันมีการแข่งขันค่อนข้างสูง
โดยบริษัทฯ จะต้องปรับในเรื่องของกำไรและยอดขาย และให้มีประสิทธิภาพ
ตามสภาพการแข่งขันในปัจจุบัน

ธุรกิจบริการทางด้านการเงินนั้น บริษัท ลีซอิท จำกัด มีนโยบายบริหารความรอบคอบ
ในการปล่อยสินเชื่อ พยายามคัดสรรลูกค้าที่มีคุณภาพเป็นคู่ค้ากับบริษัทฯ เพื่อไม่ให้เกิดปัญหาหนี้เสีย
ซึ่งอัตราการเติบโตในปีหน้าคงกำหนดไว้ไม่มาก โดยจะอยู่ที่ 5 % - 10 % เท่านั้น โดยทางบริษัทฯ
จะยังคงรักษามาตรฐานเดิมไว้ในภาพรวม และบริการที่ทางบริษัทฯ จะให้ความสำคัญในปีหน้า
จะเป็นบริการทางด้านลิสซิ่ง ( Leasing) และบริการเช่าซื้อ (Hired Purchase)
มากกว่าบริการรับซื้อลูกหนี้การค้า (Factoring) ซึ่งสุ่มเสี่ยงต่อการเกิดหนี้เสียมากกว่า

ในด้านการเพิ่มประสิทธิภาพการทำงาน ร่วมถึงบุคลากร ทางกลุ่มบริษัท
ได้มีการปรับเปลี่ยนแนวทางการบริหารและจัดการให้มีประสิทธิภาพ
และความยืดหยุ่นให้เหมาะกับสถานการณ์ พร้อมกับลดค่าใช้จ่ายในด้านการบริหารจัดการ
และมีการเตรียมแผนการรองรับความเสี่ยงอย่างรอบคอบและเป็นระบบ โดยมีการทำแผนปฏิบัติการ
เพื่อตั้งรับกับวิกฤตที่กระทบในปี 2552 ไว้ด้วยแล้ว